Source: https://www.atc.sk/2016/01/zaokruhlovanie-spravneho-poplatku-podla-zakona-o-spravnych-poplatkoch/
Timestamp: 2019-08-20 23:41:27+00:00
Document Index: 12192857

Matched Legal Cases: ['§ 6', '§ 6', '§ 7', '§ 6', '§ 6', '§ 8', '§ 6', '§ 6', '§ 157', '§ 6', '§ 6', '§7', '§ 4']

Zaokrúhľovanie správneho poplatku podľa zákona o správnych poplatkoch - ATC
Zaokrúhľovanie správneho poplatku podľa zákona o správnych poplatkoch
05.01.2016 / Ostatné - ATC.sk
Informácia je určená pre poplatníkov správnych poplatkov na základe článku III. zákona č. 253/2015 Z. z., ktorým sa mení a dopĺňa zákon č. 145/1995 Z. z. o správnych poplatkoch v znení neskorších prepisov (ďalej len „zákon o správnych poplatkoch“), ktorý nadobúda účinnosť 1. januára 2016. 1. Zaokrúhľovanie poplatku V zmysle § 6a zákona č. 145/1995 […]
Informácia je určená pre poplatníkov správnych poplatkov na základe článku III. zákona č. 253/2015 Z. z., ktorým sa mení a dopĺňa zákon č. 145/1995 Z. z. o správnych poplatkoch v znení neskorších prepisov (ďalej len „zákon o správnych poplatkoch“), ktorý nadobúda účinnosť 1. januára 2016.
1. Zaokrúhľovanie poplatku
V zmysle § 6a zákona č. 145/1995 Z. z. vypočítaný poplatok sa zaokrúhli s presnosťou na eurocenty tak, že ak suma prevyšujúca celé číslo je
Takéto zaokrúhľovanie sa nepoužije, ak ide o prepočet z meny euro na cudziu menu a naopak (§ 7 ods. 9).
Zaokrúhľovanie poplatku sa vzťahuje aj na poplatok znížený podľa § 6 ods. 2 zákona o správnych poplatkoch. Podľa § 6 ods. 2 citovaného zákona, ak sa úkony a konania vykonávajú na základe návrhu podaného elektronickými prostriedkami alebo podaní prostredníctvom integrovaného obslužného miesta, sadzba poplatku je 50% z poplatku určeného podľa sadzobníka, pričom poplatok sa znižuje najviac o 70 eur.
Poplatník (daňový subjekt) podá elektronickými prostriedkami na daňový úrad návrh na delegovanie miestnej príslušnosti na správu dane na iného správcu dane podľa § 8 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. Vydanie rozhodnutia o delegovaní miestnej príslušnosti na správu dane podlieha správnemu poplatku podľa položky 143 písm. a) sadzobníka správnych poplatkov v sume 9,50 eura.
Návrh bol podaný elektronickými prostriedkami, preto sadzba poplatku podľa § 6 ods. 2 zákona o správnych poplatkoch je 50% z poplatku určeného podľa sadzobníka. Vypočítaný poplatok je 50% zo sumy 9,50 eura, čo je suma 4,75 eura. Takto vypočítaný poplatok obsahuje sumu prevyšujúcu celé číslo, ktorá je väčšia ako 50. Podľa § 6a písm. c) citovaného zákona sa vypočítaný poplatok zaokrúhli na sumu 4,50 eura. Poplatník daňovému úradu v uvedenom prípade zaplatí poplatok v sume 4,50 eura.
Poplatník (daňový subjekt), podá elektronickými prostriedkami na colný úrad žiadosť o povolenie úľavy zo sankcie podľa § 157 daňového poriadku. Povolenie úľavy zo sankcie alebo odpustenie sankcie podlieha správnemu poplatku podľa položky 144 písm. c) sadzobníka správnych poplatkov v sume 16,50 eura.
Žiadosť bola podaná elektronickými prostriedkami, preto sadzba poplatku podľa § 6 ods. 2 zákona o správnych poplatkoch je 50% z poplatku určeného podľa sadzobníka. Vypočítaný poplatok je 50% zo sumy 16,50 eura, čo je suma 8,25 eura. Takto vypočítaný poplatok obsahuje sumu prevyšujúcu celé číslo, ktorá je menšia ako 50. Podľa § 6a písm. a) zákona č. 145/1995 Z. z. sa vypočítaný poplatok zaokrúhli na sumu 8,00 eur. Poplatník colnému úradu v uvedenom prípade zaplatí poplatok v sume 8,00 eur.
Poplatník je povinný (§7 ods. 6) označiť platbu poplatku identifikačnými údajmi, ktorými sú najmä číslo účtu a variabilný symbol, ak mu správny orgán tieto údaje oznámi. Identifikačné údaje na označenie platby pre poplatníkov (najmä elektronicky komunikujúce daňové subjekty), ktorí chcú zaplatiť poplatok pri podaní podnetu na orgáne FS poštovým poukazom, prevodom z účtu v banke alebo v pobočke zahraničnej banky na zberný podúčet Slovenskej pošty a.s. , sú zverejnené na webovom sídle www.financnasprava.sk.
V ostatných prípadoch poplatok platia poplatníci na základe orgánom FS vygenerovaného predpisu z Modulu správy poplatkov, pričom od orgánu FS obdržia platobný poukaz na zaplatenie poplatku, v ktorom sú uvedené všetky identifikačné údaje pre príslušnú platbu poplatku.
https://www.atc.sk/2016/01/zaokruhlovanie-spravneho-poplatku-podla-zakona-o-spravnych-poplatkoch/
júl 9, 2017, 7:48 pm Ostatné
Zákon č. 601/2003 Z.z. o životnom minime v znení neskorších predpisov definuje životné minimum ako spoločensky uznanú minimálnu hranicu príjmov fyzickej osoby, pod ktorou nastáva stav jej hmotnej núdze. Suma životného minima sa upravuje k 1. júlu kalendárneho roka v závislosti od koeficientu rastu čistých peňažných príjmov na osobu alebo koeficientu rastu životných nákladov nízkopríjmových domácnosti, vyberá sa ten, […]
Zákon č. 289/2008 Z. z. o používaní elektronickej registračnej pokladnice (ERP) v znení nehorších predpisov
marec 26, 2015, 12:25 pm Ostatné
V rámci požiadaviek na elektronickú registračnú pokladnicu stanovených v § 4 ods. 2 písm. b) zákona o používaní ERP musí ERP zabezpečovať aj on-line pripojenie s informačnými systémami finančnej správy, pričom podmienky on-line pripojenia ustanoví všeobecne záväzný predpis, ktorý vydá ministerstvo financií SR. Podnikateľovi pridelí kód ERP ktorýkoľvek daňový úrad. Doteraz kód ERP prideľoval tuzemským subjektom miestne príslušný […]